RO
C 214/132
Jurnalul Oficial al Uniunii Europene
16.6.2023
Joi, 19 ianuarie 2023
75. este conștient de faptul că solicitările privind o mai mare transparență nu pot conduce la reducerea protecției intereselor financiare legitime ale clienților și trebuie să se încadreze în limitele cadrelor juridice în vigoare și ale regimului de protecție a datelor; 76. invită reprezentanții băncii să crească nivelul de implicare și interacțiune cu Parlamentul, în special în ceea ce privește controlul activităților financiare; 77. este preocupat că obiectivele stabilite în strategia privind diversitatea și incluziunea pentru perioada 2018-2021 nu au fost atinse pe deplin; solicită BEI să depună eforturi concrete pentru a îmbunătăți echilibrul de gen în rândul personalului său, în special la nivelul conducerii și al înalților funcționari; 78. înțelege că recrutarea redusă din timpul pandemiei de COVID-19, natura specifică a profilurilor căutate de bancă (managementul riscurilor, conformitate și informatică, recrutate în numeroase cazuri din industria bancară și sectoare specializate care nu sunt neapărat diverse) și competitivitatea pieței forței de muncă din Luxemburg sunt exemple de limitări care trebuie luate în considerare la evaluarea situației generale; 79.
ia act de preocupările și plângerile formulate de mult timp cu privire la diferențele mari de remunerare dintre categoriile administrative și profesionale de personal; atrage atenția asupra costurilor ridicate ale vieții în Luxemburg, coeficientul corector pentru Luxemburg fiind stabilit la 100 %, deși ar trebui să fie mai mare; subliniază provocările cu care se confruntă membrii personalului din categoria administrativă și modul în care aceasta poate avea un impact negativ asupra atractivității muncii la BEI, precum și asupra nivelului de trai al personalului său; 80.
încurajează Banca să continue să ia măsuri pentru a obține un echilibru de gen mai vizibil în cadrul organizației sale;
81. salută faptul că BEI monitorizează în mod constant echilibrul geografic și că datele sunt luate în considerare pentru procesele de recrutare în curs și viitoare; 82. își reiterează apelul adresat BEI de a asigura o reprezentare geografică adecvată a tuturor statelor membre în administrația sa, ținând seama de competențele și meritele candidaților; cere băncii să publice anual defalcarea pe gen și naționalitate a posturilor de conducere de nivel mediu și superior; 83.
ia act de cele două propuneri referitoare un cadru privind dreptul la grevă și la un cadru privind recunoașterea sindicatelor și înțelege că vor fi adoptate în timp util de către Comitetul de gestionare; 84. invită banca să informeze și cu privire la măsurile de punere în aplicare care au fost introduse pe baza sondajului din 2021 privind sănătatea și bunăstarea; în special, invită banca să raporteze cu privire la transparența gestiunii interne și a proceselor interne de recrutare și cu privire la măsurile luate pentru a aborda rezultatele „sondajelor privind satisfacția personalului”; Acțiuni întreprinse în urma recomandărilor Parlamentului 85.
invită BEI să raporteze în continuare cu privire la situația actuală și la stadiul de punere în aplicare a recomandărilor anterioare formulate de Parlament în rezoluțiile sale anuale, în special în ceea ce privește: (a) impactul (economic, de mediu și social) strategiei sale de investiții și rezultatele obținute contribuind la dezvoltarea echilibrată și constantă a pieței interne în interesul Uniunii; (b) acțiunile adoptate pentru a consolida combaterea abaterilor și a conflictelor de interese, a evitării obligațiilor fiscale, a fraudei și a corupției; (c) măsuri de consolidare a sprijinului acordat IMM-urilor și operatorilor economici eligibili la punerea în aplicare a politicilor UE și de evitare a oricăror noi cerințe care creează mai multă birocrație pentru IMM-uri; (d) măsurile luate în urma solicitărilor și cererilor formulate în prezenta rezoluție; o o
o
86. încredințează Președintei sarcina de a transmite prezenta rezoluție Consiliului și Comisiei și invită Consiliul și Consiliul de administrație al BEI să organizeze o dezbatere cu privire la prezenta rezoluție.